Il-futur ta' Antonio Conte ma' Inter jinsab imdendel. Wara li t-team tas-Serie A safa eliminat mill-UEFA Champions League nhar l-Erbgha li għadda fejn temm fl-aħħar post tal-grupp u lanqas biss għamilha għall-UEFA Europa League, il-coach iltaqa 'mad-diriġenti tal-club biex jiddiskuti l-futur tiegħu. Izda l-president tan-Neroazzurri, Steven Zhang, għamilha ċara u assigura lil kulħadd li Conte se jibqa' fit-tmun ta' Inter almenu sa tmiem l-istagun. Iżda żgur li Conte ma jistax jaffordja li t-team immexxi minnu jsofri iktar telfiet u qed jigi rrapurtat li Massimiliano Allegri jista' jkun qed jieħu postu biex b'hekk isir coach ta' Inter għall-ewwel darba fil-karriera tiegħu. L-ex coach ta' Napoli, Juventus u Chelsea, Maurizio Sarri, kif ukoll Marcelino, li qabel kien coach ta' Valencia, ukoll qed jissemmew li jistgħu jkunu kandidati denji biex jieħdu post Conte.